**Petra Malin** (s. 1980) on helsinkiläinen kunnallispoliitikko. Hän on Vasemmistoliiton kaupunginvaltuutettu Helsingin kaupunginvaltuustossa ja on kasvatus- ja koulutuslautakunnan jäsen. Kaudella 2012–2016 hän oli Vasemmistoliiton ensimmäinen varajäsen Helsingin kaupunginvaltuustossa ja toimi varhaiskasvatuslautakunnan jäsenenä. Hän on koulutukseltaan valtiotieteiden maisteri pääaineenaan sosiaalityö; aiemmalta koulutukseltaan hän on sosionomi (AMK). Malin toimi Helsingin Vasemmiston puheenjohtana 2017.

Politiikka
----------

Vuoden 2012 kunnallisvaaleissa Petra Malin sai Helsingissä 444 ääntä, ja hänestä tuli Vasemmistoliiton ensimmäinen varavaltuutettu. Vuoden 2015 eduskuntavaaleissa hän sai Helsingin vaalipiirissä 646 ääntä eikä tullut valituksi. Vuoden 2017 kunnallisvaaleissa Petra Malin sai 836 ääntä ja tuli valituksi kaupunginvaltuutetuksi. Seuraavissa kunnallisvaaleissa 2021 Malin sai 980 ääntä ja uusi paikkansa valtuustossa.

Malin on kampanjoinut erityisesti kasvatuksen, koulutuksen, sosiaalityön, kulttuurin sekä laadukkaan ja kohtuuhintaisen asumisen puolesta. Politiikkaan hänet innosti halu vaikuttaa yhteiskuntaan ja ihmisten elämään.

Vuonna 2014 hän otti kantaa kansanedustaja Pia Kauman väitteisiin siitä, että maahanmuuttajaperheet saisivat uudet lastenvaunut sosiaalituella. Malin kommentoi, ettei ole itse työssään ole kohdannut "'kulttuureja', joissa käytetyt lastenvaunut eivät kelpaisi". Vuonna 2014 muutamissa helsinkiläiskouluissa aloitettiin Malinin ja Leo Straniuksen aloitteesta kokeilu ylijääneen kouluruoan jakamiseksi.

Yksityiselämä ja työ
--------------------

Petra Malin valmistui valtiotieteiden maisteriksi Helsingin yliopistosta vuonna 2013. Hän on työskennellyt Helsingin kaupungilla sosiaaliohjaajana aikuisten, nuorten ja vanhusten parissa. Vuonna 2016 hän aloitti jatko-opinnot Helsingin yliopistossa. Väitöskirjassaan hän tutkii taidelähtöisten menetelmien käyttöä sosiaalityössä osallisuuden ja demokratian edistäjinä. Malin toimi sosiaali- ja terveysministeri Hanna Sarkkisen erityisavustajana 2022–2023. Hän harrastaa laulamista, kitaransoittoa ja kirjoittamista.

Lähteet
-------

1. ↑  Minä, Petra *www.petramalin.fi*.  Arkistoitu 27.12.2017. Viitattu 27.12.2017.
2. ↑  Helsingin kaupunginvaltuuston varajäsenet eli varavaltuutetut *Helsingin kaupunki*. Viitattu 6.2.2017.
3. ↑  Varhaiskasvatuslautakunnan jäsenet *Helsingin kaupunki*.  Arkistoitu 7.2.2017. Viitattu 6.2.2017.
4. 1 2  Minä, Petra *www.petramalin.fi*.  Arkistoitu 27.12.2017. Viitattu 6.2.2017.
5. ↑  Paavo Arhinmäestä Helsingin Vasemmiston pormestariehdokas, Petra Malin puheenjohtajaksi - Helsingin Vasemmistoliitto *Helsingin Vasemmistoliitto*.  26.11.2016.  Arkistoitu 7.2.2017. Viitattu 6.2.2017.
6. ↑  Vasemmistoliitto - Tulospalvelu - Kuntavaalit 2012 - Vaalikone.fi *Helsingin Sanomien vaalikone*.  Arkistoitu 13.4.2017. Viitattu 6.2.2017.
7. ↑  Helsinki - Kuntavaalit 2017 - Vaalien tulospalvelu | Yle *Vaalien tulospalvelu*. Viitattu 20.4.2017.
8. ↑  Vaaliteemat *www.petramalin.fi*.  Arkistoitu 7.2.2017. Viitattu 6.2.2017.
9. 1 2 3  Sosiaalialan ammattilainen näkee yhteiskunnan kipupisteet *Akava*.  12.8.2013.  Arkistoitu 7.2.2017. Viitattu 6.2.2017.
10. ↑  Sosiaalityöntekijä Itä-Helsingistä ärähti Kaumalle: "Maahanmuuttajien lastenvaunuja valokuvattu" *Uusi Suomi*. Viitattu 6.2.2017.
11. ↑  Nyt ärähti sosiaalityöntekijä: "Maahanmuuttajia haukutaan ja heidän lastenvaunujaan valokuvataan" *Ilta-Sanomat*.  8.9.2014.  Arkistoitu 7.2.2017. Viitattu 6.2.2017.
12. ↑  toimitus: Ylimääräisen kouluruuan jakelua kokeillaan loppuvuodesta *Helsingin Uutiset*.  Arkistoitu 7.2.2017. Viitattu 6.2.2017.

Aiheesta muualla
----------------

* Petra Malinin kotisivut